b'\n_START_ARTICLE_\nDarja Kap\xc5\xa1\n_START_SECTION_\n\xc5\xa0ahovska kariera\n_START_PARAGRAPH_\nOd svojega desetega leta je bila ve\xc4\x8dkratna mladinska prvakinja v posameznih kategorijah in redna udele\xc5\xbeenka evropskih in svetovnih mladinskih prvenstev. Leta 2001 je prvi\xc4\x8d postala dr\xc5\xbeavna \xc4\x8dlanska prvakinja in se uvrstila v \xc5\xbeensko \xc4\x8dlansko reprezentanco. Istega leta je prvi\xc4\x8d nastopila za reprezentanco na evropskem ekipnem \xc4\x8dlanskem prvenstvu v Leonu (\xc5\xa0panija) in z ekipo delila visoko 9. mesto. Bila je nosilka srebrne kolajne na drugi \xc5\xa1ahovnici in osvojila prvi bal za velemojstrico. Leta 2002 je na Srednjeevropskem pokalu MITROPA v Italiji z ekipo osvojila prvo mesto, medtem ko je bila na turnirju najbolj\xc5\xa1a individualna tekmovalka._NEWLINE_Leta 2002 je bila \xc4\x8dlanica ekipe prve \xc5\xbeenske ekipe (Slovenija A) na 35. \xc5\xa1ahovski olimpijadi na Bledu; ekipa je zasedla 38. mesto. Sodelovala je tudi na 36. \xc5\xa1ahovski olimpijadi v \xc5\xa0paniji oktobra 2004, kjer je ekipa dosegla odli\xc4\x8dno 19. mesto in oktobra 2010 v Rusiji (Khanty Mansiysk) na 39. \xc5\xa1ahovski olimpijadi. Kap\xc5\xa1eva je leta 2003 na ekipnem \xc5\xbeenskem \xc5\xa1ahovskem turnirju v Bolgariji (Plovdiv) osvojila bronasto kolajno med rezervistkami. Je edina Slovenka z dvema kolajnama na evropskih \xc4\x8dlanskih \xc5\xa1ahovskih tekmovanjih.\n_START_SECTION_\nPoliti\xc4\x8dna kariera\n_START_PARAGRAPH_\nNa dr\xc5\xbeavnozborskih volitvah leta 2011 je kandidirala na listi SD.'